
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
       № РС-165-20-040

Днес, 29.04.2020 г., Комисията за противодействие на корупцията и за отнемане на незаконно придобитото имущество /КПКОНПИ/, в състав: 		

Председател: Сотир Цацаров
Завестник-председател: Антон Славчев
Член: Антоанета Георгиеваа – Цонкова
Член: Пламен Йоцов
Член: Силвия Къдрева           

       У С Т А Н О В И:

Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-051 от 28.02.2020 година по сигнал с вх. № ЦУ01/ С-165/21.02.2020 г., към който е присъединен сигнал с вх. №ЦУ01/ С-178 от 27.02.2020 г. на КПКОНПИ. 
Сигналът е насочен срещу Енко *** Найденов – общински съветник в Общински    съвет – А.
В сигнала се съдържат твърдения за това, че Енко *** Найденов, в качеството си на общински съветник в Общински съвет – А. е гласувал Решение № 958/17.05.2017 г.,  с което за парцел 00702.522.6 по кадастралната карта на гр. А. се извършва допълване на приет ПУП, като към парцела се  добавя общинско място. Решението на общинския съвет е взето в рамките на 24 часа от подаденото от фирмата-строител заявление с искано допълване на ПУП-а и изготвената от кмета докладна за това на 16.05.2017 г. По жалба на граждани във връзка с решението на общинския съвет е започнало разследване и е образувано съдебно производство срещу председателя на общинския съвет, кмета, главния архитект на общината и управителите на строителната фирма, на която е издадено разрешение за строеж на жилищна сграда. Процесуалната защита на посочените лица пред съда е осъществявана от Енко Найденов, в качеството му и на адвокат, като делото е завършило с тяхното оправдаване. След приключване на делото строителната фирма „*****“ ООД, ЕИК *****, е извършила строителство на сградата, за която е издадено разрешението за строеж. През 2018 година с имот в сградата се е сдобил Енко Найденов, който е предоставил същия на свои роднини по права линия. 
Към сигнала не са приложени доказателства. 
Комисията служебно е направила справки в Търговски регистър, в регистър НБД „Население“, в Имотен регистър, на електронната страница на Община А. и ОИК - А., както и в Регистъра на лицата, заемащи висши публични длъжности на КПКОНПИ – за подадените от Енко Найденов декларации по чл.35, ал.1, т.2 от ЗПКОНПИ.
Във връзка с твърденията в сигнала Комисията е изискала и с писмо, вх. №ЦУ01/5264 от 23.03.2020 г., е получила от председателя на Общински съвет – А. доказателства за служебното качество на Енко *** Найденов, в качеството му на общински съветник в Общински съвет – А. за мандати 2015-2019 и 2019-2023 г. – клетвени листове, както и решения за избирането му за член на поС.ни комисии към общинския съвет, Решение № 958 по Протокол № 26 от 17.05.2017 г. на Общински съвет – А., докладна записка на кмета на Община А. № ДЗ-264/16.05.2017 г., въз основа на която е взето решението от общинския съвет, Протокол № 35/17.05.2017 г. на ПоС.на комисия по устройство и развитие на територията на община А., Протокол от 26-то редовно заседание на Общински съвет – А., ведно с протоколи от поименното гласуване на общинските съветници, както и одобрената проектна документация и издаденото Разрешение за строеж за сграда в имот с номер на партидата: 87058, идентификатор 00702.522.6, по КККР на гр. А., включително одобрен инвестиционен проект и Комплексен доклад за оценка на съответствието.
Комисията е изискала и с писмо, вх. №ЦУ01/5345 от 24.03.2020 г., е получила от Агенция по вписванията – А.: Нотариален акт по правна сделка, книга Прехвърляния, том 14, акт № 109 от 05.10.2018 г. и Нотариален акт по правна сделка, книга Прехвърляния, том 16, акт № 131 от 09.11.2018 г.

В хода на проверката по сигнала Комисията установи следното от фактическа страна:

Сигналът е подаден от физическо лице, с посочени три имена, адрес и е подписан.

Eнко *** Найденов е избран за общински съветник в Общински съвет – А. на проведените на 25.10.2015 г. местни избори за кметове и общински съветници и е преизбран на същата длъжност на проведените на 27.10.2019 г. местни избори за кметове и общински съветници. Същият е подписал клетвени листове на 09.11.2015 г., съответно на 11.11.2019 г. 
Като общински съветник в Общински съвет – А., за мандат 2015 – 2019 г. Найденов е избран за член на ПоС.на комисия по бюджет и финанси и за член на ПоС.на комисия „Правна” към общинския съвет, а за мандат 2019-2023 г. същият е избран за член и председател на ПоС.на комисия „Правна” към Общински съвет – А.

От справка в Търговски регистър е видно, че Енко Найденов е бил съдружник в „*****” ООД, ЕИК *****, гр. А., до 22.11.2017 г.

Търговско дружество „*****” ООД, ЕИК *****, гр. А., е вписано в Търговски регистър на 21.05.2008 г. със съдружници и управители В.Г.З. и Г.В.З. Основни дейности от предмета на дейност на дружеството са проектантска и строителна дейност. 
От справка в регистър НБД „Население“ се установи, че Енко *** Найденов е син на Г.Е.Н. - негов баща и М.Д.Н. - негова майка. Не се установи родство на Енко Найденов с лицата-собственици на ПИ с идентификатор 00702.522.6 по плана на град А.: В.Т.Б., М.Т.К., К.Т.Я., С.Е.Ц., А.К.Н., Н.К.Ш. и А.К.Н., както и със съдружниците в „*****” ООД, град А. - В.Г.З. и Г.В.З.
С писмо, вх. № 5264 от 23.03.2020 г., от Председателя на Общински съвет – А., по преписката са представени Протокол №8/ 19.03.2020 г. от заседание на ПК по предотвратяване и установяване на конфликт на интереси и противодействие на корупцията към Общински съвет – А.; заявление от В.Т.Б., М.Т.К., К.Т.Я., С.Е.Ц., А.К.Н., Н.К.Ш. и А.К.Н. до Главния архитект на Община А., вх. № 94-В-223/ 12.05.2017 г. на Община А., с искане да издаване на разрешение за изменение на ПУП, съгласно приложена Скица-предложение за изменение на ПУП-ПРЗ на УПИ VI-5037 от кв. 269 по регулационния план на гр.А. и приложени скица на поземлен имот №15-132086-24.03.2017 г. на СГКК-гр.П. и документи за собственост (нотариални актове) на имот с идентификатор 00702.522.6, по плана на гр. А.; Протокол №13 от 16.05.2017 г. на Експертен съвет по устройство на територията (ЕСУТ) към Община А. с взетото Решение за техническа допустимост на представения проект; Докладна записка от инж. П.Б. – зам.-кмет на Община А. до Общински съвет – А., вх. № ДЗ-264/ 16.05.2017 г., относно даване на съгласие за изготвяне на ПУП (ПРЗ) за УПИ VI-5037 в кв.269 по регулационния план на А. с допълващо застрояване до границата на УПИ I-жилищно застрояване; Протокол №35/17.05.2017 г. от заседание на ПК по устройство и развитие на територията, на което е взето решение за включване на Докладна  записка № ДЗ-264/ 16.05.2017 г. в дневния ред; Протокол №26 от 17.05.2017 г. от редовно заседание на Общински съвет – А., както и приетото на него Решение № 598, с което е дадено съгласие за допълващо застрояване, съгласно представен проект за изменение на ПУП (ПРЗ) за УПИ VII-5037 в кв. 269 по регулационния план на гр. А. и списък с поименното гласуване на общинските съветници, от който е видно, че Енко Найденов е гласувал „За” приемане на решението. 
По преписката са представени също така Разрешение за строеж № 236 от 11.09.2018 г., издадено от Главния архитект на Община А. на А.К.Н., Н.К.Ш., А.К.Ш., В.Т.Б., М.Т.К., К.Т.Я. – всичките от гр. А. и на С.Е.Ц. от гр. София, въз основа на представен инвестиционен проект, изготвен на основание скица с виза, изх. № 97/ 26.06.2018 г. и Комплексен доклад за оценка на съответствието от 27.08.2018 г. на ЕТ „*****”, за построяване на Жилищна сграда (5-етажна) с подземен гараж и магазини за промишлени стоки в имот, представляващ УПИ VII-522.6 в кв. 269 по плана на град А. Разрешението за строеж е съобщено на заинтересованите лица и е влязло в сила на 28.09.2018 г.
От Служба по вписванията – А. по преписката са представени изисканите от Комисията нотариален акт за покупко-продажба на недвижим имот и делба на право на строеж № 80, том 6, рег. № 5464, н.д. № 985 от 05.10.2018 г. на нотариус С.К., с рег. № 234 на Нотариалната камара, вписан в Служба по вписванията с вх. Рег. № 4258 от 05.10.2018 г., Акт № 109, том 14, дело № 2625/ 2018 г. и нотариален акт за покупко-продажба на право на строеж №50, том 7, рег. № 6178, н.д. № 1147 от 09.11.2018 г. на нотариус С.К., с рег. № 234 на Нотариалната камара, вписан в Служба по вписванията д вх. Рег. № 4924, Акт №131, том 16, дело №3036.    
От нотариален акт за покупко-продажба на недвижим имот и делба на право на строеж № 80, том 6, рег. № 5464, н.д. № 985 от 05.10.2018 г., вписан в Служба по вписванията-А. с вх. рег. № 4258 от 05.10.2018 г., Акт № 109, том 14, дело № 2625/ 2018 г. е видно, че собствениците на поземлен имот с идентификатор 00702.522.6, находящ се в град А. – А.К.Н., Н.К.Ш., А.К.Н., К.Т.Я., лично и като пълномощник на Н.Т.Б., М.Т.К., лично и като пълномощник на С.Е.Ц., са продали на „*****” ООД, представлявано от управителя му Г.В.З. 293/329 идеални части от собствения си имот, срещу задължението на купувача „*****” ООД да построи със свои сили и средства „Жилищна сграда с подземен гараж и магазини за промишлени стоки”, която е предвидена за строеж в същия поземлен имот съгласно Инвестиционен проект, одобрен на 11.09.2018 г. ат Главния архитект на Община А. и Разрешение за строеж № 236/ 11.09.2018 г., издадено от Община А., включително и обектите, за които на продавачите се учредяват права на строеж. „*****” ООД получават в дял правото на строеж, а след реализиране на това право, стана изключителен собственик на имоти от сградата, индивидуализирани в т.3.5 от нотариалния акт.
С нотариален акт за покупко-продажба на право на строеж №50, том 7, рег. № 6178, н.д. № 1147 от 09.11.2018 г., вписан в Служба по вписванията- А. с  вх. рег. № 4924, Акт №131, том 16, „*****” ООД, чрез управителя си Г.В.З. продава на М.Д.Н. и Г.Е.Н. собственото на дружеството ограничено вещно право на строеж за следния самостоятелен обект в „Жилищна сграда с подземен гараж и магазини за промишлени стоки”, предвидена за стоеж в поземлен имот с идентификатор 00702.522.6, в град А., а именно: Апартамент №3 на втори жилищен етаж, със застроена площ 61 кв.м., ведно с 5,525% идеални части от общите части на сградата, съставляващи 9,12 кв.м., ведно с 18/329 идеални части от дворното място, ведно с изба №3, със застроена площ  2,70 кв.м. и съответстващите й идеални части от общите части на сградата и от общото маневриращо хале в сутерена, за сума в размер на 35 000 лв., която сума купувачите да заплатили на продавача по банков път, преди подписване на нотариалния акт.     
От справка в Регистър на адвокатите на страницата на Висш адвокатски съвет се установява, че  Eнко *** Найденов е вписан като адвокат на 03.04.2008 г. в Адвокатска колегия – П., въз основа на решение на АС №7/19.03.2008 г., с личен номер 1700107540.

При така изяснената фактическа обстановка Комисията установи следното от правна страна:	

За да е осъществен конфликт на интереси по смисъла на чл. 2 от Закона за предотвратяване и установяване на конфликт на интереси (отм.), респ. по чл.52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал.2 и ал.3 от ЗПУКИ (отм.), респективно в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

Като общински съветник в Общински съвет – А.  Енко *** Найденов е бил лице, заемащо публична длъжност по смисъла на чл.3, т.9 от ЗПУКИ (отм.), респективно е лице, заемащо висша публична длъжност по смисъла на чл.6, ал.1, т.32 от ЗПКОНПИ.

В качеството си на адвокат Енко Найденов е самоосигуряващо се лице и не попада в обхвата на лицата, заемащи висша публична длъжност по чл.6, ал.1 от ЗПКОНПИ, както и на лицата по §2 от ДР на ЗПКОНПИ. Относно упражняваната от него дейност, в това му качество, не се прилагат разпоредбите на ЗПКОНПИ.
Като роднини по права линия от първа степен Енко *** Найденов е свързано лице, по смисъла на §1, т.1 от ДР на ЗПУКИ (отм.), респективно по §1, т.15, б.“а“ от ДР на ЗПКОНПИ с Г.Е.Н. – негов баща и М.Д. – негова майка. Липсата на родство на Енко Найденов с лицата - собственици на ПИ с идентификатор 00702.522.6 по плана на град А.: В.Т.Б., М.Т.К., К.Т.Я., С.Е.Ц., А.К.Н., Н.К.Ш. и А.К.Н., както и с лицата – съдружници и управители на „*****” ООД, не обуславя свързаност помежду им по смисъла на §1, т.1 от ДР на ЗПУКИ (отм.), респективно по §1, т.15, б.“а“ от ДР на ЗПКОНПИ.
В сигнала липсват твърдения Енко Найденов да е упражнявал адвокатска дейност в полза на лицата - собственици на ПИ с идентификатор 00702.522.6 по плана на град А.: В.Т.Б., М.Т.К., К.Т.Я., С.Е.Ц., А.К.Н., Н.К.Ш. и А.К.Н., както и с лицата – съдружници и управители на „*****” ООД.

Съгласно чл.33, ал.1 от Закона за местното самоуправление и местната администрация (ЗМСМА), общинският съветник има право: да бъде избиран в състава на поС.ни и временни комисии на съвета; да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения; да участва в обсъждането и решаването на всички въпроси от компетентността на съвета; да отправя питания към кмета. 
От представените по преписката доказателства от Председателя на Общински съвет – А. е видно, че Енко Найденов е взел участие в заседание на Общински съвет – А., проведено на 17.05.2017 г. и е гласувал „За” приемането на Решение № 598, с което е дадено съгласие за допълващо застрояване, съгласно представен проект за изменение на ПУП (ПРЗ) за УПИ VII-5037 в кв. 269 по регулационния план на гр. А., обективирано в Протокол №26 от 17.05.2017 г., с което в качеството си на общински съветник и като такъв лице, заемащо публична длъжност по чл.3, т.9 от ЗПУКИ (отм.), е упражнил свои правомощия по служба, но при липсата на частен интерес.
Това е така, тъй като липсва свързаност по смисъла на §1, т.15, б.“а“ от ДР на ЗПКОНПИ между Нейков и собствениците-заявители на искането за изменение на ПУП за УПИ VII-5037 в кв.269 по регулационния план на гр. А., което обуславя и липсата на частен интерес от упражнените от него правомощия по служба.
Липсата на честен интерес от упражнените правомощия по служба води и до липсата на конфликт на интереси.

Що се касае до придобитото на 09.11.2018 г. от неговите родители и свързани с него лица, по смисъла на §1, т.15, б.”а” от ДР на ЗПКОНПИ, право на строеж на самостоятелен обект-апартамент в „Жилищна сграда с подземен гараж и магазини за промишлени стоки”, то от представените по преписката доказателства е видно, че същото им е учредено от „*****” ООД, срещу заплащане на съответна цена, тоест касае се за частно-правна сделка между страните. От своя страна, дружеството „*****” ООД е придобило правото на собственост върху 293/329 идеални части от поземлен имот с идентификатор 007.552.6 по регулационния план на гр. А. и правото на строеж върху индивидуализирани обекти в „Жилищна сграда с подземен гараж и магазини за промишлени стоки”, с подписания от дружеството със собствениците на имота Нотариален акт за покупко-продажба на недвижим имот и делба на правото на строеж № 80, том 6, рег. № 5464, н.д. № 985 от 05.10.2018 г., вписан в Служба по вписванията - А. с вх. рег. № 4258 от 05.10.2018 г., Акт № 109, том 14, дело № 2625/ 2018 г., тоест около година и половина след гласуваното от Общински съвет- А., в частност и от Найденов Решение № 598 от 17.05.2017 г. относно същия имот. 
Водена от горното и на основание чл. 74, ал. 1 и ал.2 от ЗПКОНПИ, Комисията за противодействие на корупцията и за отнемане на незаконно придобитото имущество

РЕШИ:

НЕ УСТАНОВЯВА конфликт на интереси по отношение на Енко *** Найденов с ЕГН *** – общински съветник в Общински съвет - А. и в това му качество лице, заемало публична длъжност по чл.3, т.9 от ЗПУКИ (отм.), респективно лице, заемащо висша публична длъжност по чл.6, ал.1, т.32 от ЗПКОНПИ, във връзка с гласуването му „За” приемане на Решение № 598 по Протокол №26 от 17.05.2017 г. на Общински съвет – А., поради липса на частен интерес.

Препис от Решението да се изпрати на Окръжна прокуратура - П., с оглед преценка за реализиране на правомощията й по чл. 76, ал. 2 от ЗПКОНПИ. 

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


КОМИСИЯ:
                       ПРЕДСЕДАТЕЛ:………………………………….../СОТИР ЦАЦАРОВ/

                       ЗАМЕСТНИК-ПРЕДСЕДАТЕЛ:…………………/АНТОН СЛАВЧЕВ/

           ЧЛЕН:……………………………………….../АНТОАНЕТА ЦОНКОВА/

           ЧЛЕН:…………………...……………..………....……/ПЛАМЕН ЙОЦОВ/
      
                       ЧЛЕН:……………………………………….…….../СИЛВИЯ КЪДРЕВА/









image1.jpg




